
PARTEA OFICIALĂ 


Rai nai aL. în Aman i 


No. 2649—1929. 
Salariile preoţilor pe trimestrul III. 1929. 


Spre cuvenită orientare comunicăm, că Mini- 
sterul Cultelor Ne-a ordonanțat salariile preoţilor pe 
trimestrul lulie—Septemvrie crt. şi că acele salarii 
se pot ridica dela oficiul administrativ al fondaţiuni- 
lor diecezane. 

Oradea, 15 Sept. 1929, 


No. 2589—41929. 
Preoţi militari. 

Spre cuvenită orinentare a Ven. Cler diecezan, 
publicăm mai jos circularul dat de Preaveneratul Or- 
dinariat Arhidiecezan cu privire la condiţiunile de 
numire a preoților militari: 

Având informaţiuni dela autorităţile militare 
competente, că pe anul bugetar 1930 se vor crea 
mai multe posturi de preoţi militari activi români 
greco-catolici, ţinem să aducem la cunoştinţa Vene- 
ratului Cler condiţiile pe lângă cari se poate objinea 
numirea la aceste posturi. Condiţiile sunt tixaie în 
Regulamentul Clerului militar şi sunt următoarele: 

Preoţii militari de orice rit se recrutează prin 
concurs, Concursul are loc la o reşedinţă metropo- 
litană, hotărită de călre Ministerul de războiu prin 
decizie ministerială. 

Comisiunea de examinare va fi constituită ast- 
fel: Preşedinte : Inspectorul Clerului militar. Mem- 
brii: Un colonel, un preot militar, un profesor dela 
liceul militar, un medic şi un secretar al comisiunei. 

Data concursului 'se va publica în Monitorul 
Oficial. 

Cererile se trimit Inspeciorului Clerului militar 
cel puţin cu 10 zile înainte de termenul concursului. 

Cererile vor fi însoţite de următoarele acte: 

a) Extasul de naştere prin care să se constate 
că vârsta candidatului nu este mai mare ca 32 ani, 
conform art. 7 din lege, 

_b) Actul de studii prin care. candidatul să facă 
dovadă că posedă licenţa: sau doctoratul în teologie 





ori studii echivalente recunoscute de ministerul cultelor. 

c) Certificatul eliberat de Ordinariat că are o 
practică pastorală de cel puţin trei ani şi că are o 
purtare bună. 

'd) Avizul favorabil al Episcopului. respectiv : 

e) Declaratia autentificată de Tribunal prin care 
candidatul se obligă a servi în armată ca preot mi- 
litar activ timp de 9 ani neînirerupţi; 

/) Un certificat că este cetățean român. 

Concursul va consta din două probe: una scrisă 
care este elminatorie, şi alta orală, 

Proba scrisă lucrată în limp de patru oare sub 
suprâveghiarea unui membru al comisiunei, va consta 
din tratarea unui subiect ales de candidat dintr'o: se- 
rie de cinci chestiuni de ordin religios şi general- 
cultural hotărâte de comisiune. 

Candidaţii cari vor obținea la lucrarea scrisă 
apreciarea inferioară de „suficient“ nu vor fi admişi 


la proba orală. 
Concursul oral va consta din două probe: 


a) O probă asupra cunoştinţelor din istoria şi 
geografia României, din literatura limbei române, din 


higienă, precum şi noţiuni despre organizarea arma- 


tei române; 

b) O expunere orală cu subiecti religios ales 
prin tragere de sorţi de călre candidat, | 

Veneraţii în Hristos Fraţi cari ar dori să îm- 
brăţiseze cariera de preoţi militari activi să se pre- 
gătească din bună vreme din materiile cari tormează 
obiectul examenului de concurs ca la caz când ne 
va succede a obținea posturile bugetare de preoli- 
militari activi peniru garnizoanele mai mari, să se 
poată prezenta cu cunoştintințe suficiente. 

Dupăce bugetul pe anul 1930 se întocmeşte abia 
la finea anului curent, despre rezultatul concret ce 
sperăm să-l obţinem, vom aviza la timpul său. - 


Blaj, din şedinţa consistorială ţinută la 17 Au- 
gust 1929. 


Oradea, 20 Sept. 1929. 


O BCU CLUJ 


2 VESTITORUL 





Anul V, No. 19 


PARTEA NEOFICIALĂ 


re] ete 


Bunătatea 


Cuvântul din iruntea acestor şire nu vrea să re 
trezească în minte a bunătate oarecare materială, care 
să-ți gâdâlească apetitul sensitiv, cum ar Îi — să zicem 
— o mâncare suculentă, ci vrea să ne îndrepte gân- 
durile către ceva mai puţin material, mai puţin ani- 
malic, dar cu atât mai mult omenesc: bunătatea ini- 
mii Am zis „omenesc“ nu pentrucă i-S'ar datora omu- 
lui, ca şi o invenție a sa, ci pentrucă, dintre toate 


vieţuitoarele, singur lui i-s'a dat acel dar special de 


a deprinde aceasta virtute dumneziască: bunătatea 
inimii. Nu este aceasta virtute un ceva simplu, ci este 
un complex de virtuţi care de care mai nobile, mai 
îngereşti, mai divine. Căci nu există adevărată bună- 
tate fără blândeţă:. şi nu există adevărată blândeţă 
iără smerenie. Aceste sunt virtuțile dumnezeieşti 
ale Mântuitorului lumii recomandate direct ' omului: 
„învățați dela mine, căci blând sum și smerit cu 
inima“. (Mat. 11, 29). 

Blândeța cu smerenia dau bunăiatea inimii, 
iar bunătatea inimii este manifestarea cea mai nobilă 
a caracterului moral. Şi aici am ajuns la ceeace 
spune toată lumea, că scopul educaţiunii este tocmai 
formarea acestui caracter moral al omului. | 

Suntem chiar la începutul sezonului, S'au des- 
chis iar porţile laboratoarelor pentru formarea acestui 
caracter moral. Un nou an de şcoală, de educajiune. 
Nu avem de gâud să ne ocupăm aci Cu învățământul 
în şcoali, îl lăsăm pentru altă dată, dar vom stărui 
asupra educaţiunii prin şcoală. Scopul educaţiunii prin 
şcoală este să formeze caractere morale solide pentru 
viață. Această muncă trebuie să înceapă încă înainte 
de şcoală: în familie şi să se continue în şcoala de 
diierite grade şi categorii. Dintre aceste şcoala pri- 
mară, când i-se deschid copilului ochii şi face cuno- 
ştință mai reală cu lumea externă, are un rol precum- 
pănitor în modelarea sufletului copiilor — îixându i-se 
încă aici trăsăturile caracteristice ale desvoltări ulte- 
rioare. Pentru aceea modelarea aceasta trebuie încre- 
dinţată unor mâni sigure şi încercate îiind vorba de 
mântuirea sufletelor şi viitorul neamului. 

Ori cât de încercate ar îi, însă, mânile măies. 
trului educator, nu se pot lipsi de iniţiativa şi spriji- 
nul familiei şi al societăţii. Reforma societăţii se va 
"face numai prin educaţiune, prin şcoală. De aceea 
societatea nu se poate desinteresa de educaţiunea ce 
se dă copiilor — viitorii membri ai ei — în școală. 

Am înaintea mea o carte abia de câteva zile 
ieşită de sub tipar: „Dreptul penal al minorilor“ de 
cunoscutul judecător la Tribunalul Bihor: Dr. Carol! 
Nesselrode. D-l Nesselrode este adânc preocupat de 


ocrotirea şi salvarea minorilor din valurile imoralităţii 
pentru ca prin aceasta să se salveze societatea însaşi, 
In manualul D-sale, pe lângă paragratii legii pentru 
apărarea şi salvarea minorilor, arată şi alte mijloace, 
cele mai multe de natură educativâ. Aşa aflăm socie- 
tatea „Liga Bunătăţii“ întiințată la Oradea ca şi un 
ajutor şcoalei în formarea curacterului moral al copii- 
lor. A luat fiinţă aceasta ligă a bunătăţii la 8 Mai 1927, 
întemeiată de către un mănunchiu de oameni, perso- 
nalităţi. marcante ale vieţii culturale orădane, din a că- 
ror inimă bună Sa înjghiebat şi fondul iniţial al so- 
cietăţii? Aceste personalităţi sunt: |. P. S. S. Episcop 
Dr. Valeriu Traian Frențiu, matele Mecena al tuturor 
mişcărilor culturale orădane; P. S. S. Episcop Roman 
Ciorogariu : Il. Sa Dr. Jacob Radu, prepozit ; Ii. Sa 
Dr. Gheorghe Miculaş, vicar general episcopesc; 
Revm. Ilie Stan, canonic; hRevm. Petru Tămâian, 
canonic; Revm. Dr. Grigorie Pop, canonic; Revm. 
Augustin Maghiar, canonic; Mon. Gheorghe Maior, 
protopop; Revm. C. Sabo, dir. şc. norm. unite, 

Membri acestei societăţii sunt adulji şi copii; 
aceşti din urmă constituind asociaţii mai mici sub 
auspiciile şcoalei şi sub conducerea învăţătorilor şi in- 
stitutorilor. 

„Scopul Societăţii este de a desvolta în copii 
simţământul moral, întărindu-le conştiinţa şi judecata, 
desvoltând-ule spiritul de iniţiativă pentru bine, mă. 
rindu-le dragostea lor iaţă de oameni .şi deprinderea 
de a protejă animalele, luptând contra egoismului 
urît şi înjositor. 

Acest scop şi-l va ajunge prin exemple bune 
date tineretului la tot pasul. 

Fiecare membru matur, este obligat sciiutegie a 
fi un bun sfătuitor (părinte) oricărui copil întălnit pe 
stradă, la cinematograi, acasă, la câmp, etc, Va sfătui 
cu răbdare şi insistenţă pe părinţii, tutorii, :cari nu-şi 
cunose datoria lor față de copii. Va îi cel dintâiu, 
care nu-şi va duce copiii în localuri - nepotrivite: câr- 
ciumi, berării, baluri, teatru etc. 

In orice împrejurări, va sări în ajutorul soi 
lui, Societatea „Liga Bunătății“ are deci, ca scop 
general: Protecţia copilului“, (vez, Dr. C. Nesselrode. 
o. c., p. 108 urm. Statute. Art. 2). 

Aceste sunt angajamentele membrilor maturi; 
dar să vedem angajementele celor mici şi asociaţiile 
lor școlare: 

„Fiecare membru este obligat a săvârşi o faptă 
bună întocmai ca cercetaşii, prin emulaţie salutară, 
care dă la iveală multe fapte pline de bunătate, nai- 
vitate, ingeniozitate. Astfel micul membru se obişnue- 


* 

şte la altruism zilnic, la respectul vieţii, îie aceasta 
umană, animală sau vegetală. 

Copilul Care a intrat în „Liga Bunățăţii: 
mite că se va strădui: 

a) Să îacă în îiecare zi o faptă bună. 

b) Nu va minţi. 

c) Va apăra pe cei slabi şi nenorociţi. 

d) Va îi recunoscător faţă de părinţi şi către 
toţi cari i-au făcut un bine. 

e) Va respecta pe bătrâni şi ajuta pe iniirnii. 

JP) Va fi bun cu animalele, şi alte asemenea 
fapte bune, 

Aceste iăgăduieli scrise pe o cartolină, subcsrise 
de micul membru, după ce şi le-a copiat în caietul 
zilnic, se păstrează în arhiva „Ligii Bunătăţii“. Acea- 
sta subscriere se face cu un deosebit ceremonial, 

Micul ligist, se obligă ca în fiecare seară dupăce 
se închină, să-şi facă examenul conştiinţei sale, scriind 
pe un bileţel faptele bune săvârşite în decursul acelei 
zile, iar pe verso fapta rea, pe care o regretă. El nu 
se iscăleşte, 

Bilejelele se aduc la şcoală şi se pun neobser- 
vat într'o cutie închisă, anume pregătită, sau în cu- 
tia catedrei. 

In timpul lecţiunii de morală, educatorul ceteşte 
bilețelele, făcând clasarea lor. Cele mai distinse se 


pro- 

cetesc tare, pentru emulare, păstrându-se anonimatul. 
Deviza e: „Să nu ştie stânga ce face dreapta, D-zeu 
le ştie toate“. (Regulamentul pt. secţia copiilor). 

Cu aceste intenţiuni salutare a luat ființă „Liga 
Bunătăţii” la 1927 în Oradea cu sediul la Şcoaia pri- 
mară No. 4. Până în prezent numără peste 500 mem- 
bri maturi, şi 10.000 copii; pe lângă aceasta are nu- 
meroase secţiuni în diferite comunităţi, afară de cele 
4 din Oradea, aşa în: Salonta, Girişul*de Criş, Aleşd- 
Bihor, Făgădău-Bihor, Cernăuţi, Botosani ş. a. 

Dacă „Liga Bunătăţii“ va îuncţionă pretutindeni 
condusă de suflete aprinse de zelul misionar al 
apostolilor Aceluia, care şi trebuie să le fie model de 
bunătate, iiind însuşi bunătajea, a lui Cristos, atunci 
prin activitatea ei va pune temelie solidă viitoarei 
generaţii careia i-se lasă moştenire — pe lângă o ţară 
mare şi frumoasă — o comoară sufletească nepreţuită : bu- 
nătatea inimii, care esfe:uşa mântuirii sufletului. De aceea 
am dori ca profesorii de religie şi cateheţii să ia parte 
activă la conducerea acestei mişcări, acolo unde sa 
înjghiebat, ca unii cari sunt mai.chemaţi?a strecora în 
suiletele micilor ligişti focul sacru al moralei evan= 
ghelice. Cu zel apostolic, înţelepciune şi în buna în- 
țelegere cu învățătorii şcoalelor vor putea asigura 
mântuirea sufletelor şi vor contribui la însănătosirea 
morală a societăţii. Dr. N. FLUERAŞ.: 

















Cămin pentru preoții deficienţi şi preotesele văduve. 


Căte alergări, câte frământări nu ne pricinueşte 
susținerea şi creşterea familiilor noastre! .D-apoi grijea 
chinuitoare: ce va fi cu noi, când sleiţi de puteri vom 
ajunge la obolul de milă al deficienței — căci de penzie 
cinstită cine să cuteze a visa? — ce se va alege de 
soțiile noastre văduvite ? — ce, de orfanii noştrii?! 
Graţionalul preotului penzionar e un ce derizoriu, — şi 
peuzia văduvelor şi a orfanilor infinit de puţină, să se 
susţină din ea, cuviincios. Da o locuință cu confortul 
cel mai modest pentru ei, — de o haină mai cuvenită, 
de un trai Cât de cât molcomitor nici vorbă. 

Dar ni se poate obiecționa: acolo le sunt copili, 
pentru ce nu se adăpostesc Sub scutul lor? E-l bine, 
dar dacă 'nu au copii? Sau dacă aceşti copii îşi au şi 
ei poverile lor aproape insuportabile ? sau — Doamne 
fereşte, dar nu-i eschis — dacă aceşti copli sau ti- 
căloşit până într'atâta, încât nu vreau să ştie de pro- 
genitorii lor oropsiţi? Quid tunc? Ori datu ne-am noi 
seama vodată, ce-am făcut, sau ce am putut face 
pentru părinţii noştrii? Nu ne-au copleşit şi pe noi 
chiar dela începutul carierei, sute de mii de greutăţ, sub 
sarcina cărora de-abia mai putem răsufla, necum să ne 
putem ajutora, ori susţine iubiții noştri „bătrâni“ ? 

Ce e dar de făcut ? Toată lumea de ceva seamă, 
toate tagmele claselor mijlocii se asociază pentru asi- 


gurarea soartei penzlonarilor, a văduvelor şi orfanilor 
lor, numai tagma noastră stă cu mâinile încrucişate pe 
piept, aşteptând bag seamă repetarea minunei cei cu 
mana şi potârnichile din S. Scriptură. — Ceferiştii, în- 
vățătorii şi câţi alţii î-şi au „Casele“ lor, încă din vre- 
muri bătrâne, în cari le cresc copiii şi li se adăpostesc 
penzionarii, văduvele şi orfanii. Dar „Casa“ noastră, 
căminul penzionarilor, văduvelor şi orfanilor de preoţi 
— unde e? Nicăiri, nicăiri din toată provincia mitro- 
polţtană. Ce ruşine, ce blestem asupra noastră! Dar 
poate penzionarii noştrii n'au nici un merit? N'au făcut 
ei nimic pentru salvarea limbei şi a Legii noastre stră- 
bune ? Să evoc, să reliefez munca lor vrednică ds ti- 
tanii mitului întru punerea bazei acelei zidiri de o ma- 
sură colosală, ce azi poartă titlul măreț de „România 
Mare, Intregită“ ?! Lăsămu-le, sunt fraze atât de îmb- 
lătite! Cui prodest? Cu vrea-o trei decenii în -urmă 
Scrisesem în „Unirea“, şi le repet şi aci, cuvintele cla- 
sicului : „Istud semper memento : qui sibi ipsi prodere 
nequit — nequidquam sapit.. Ce' folos de toate meritele 
noastre indiscutabile, dacă nu ne ştim folosi noauă 
înşine, 

Un cămin pentru bătrânii nostri oropsiți ne trebueşte ! 
Şi ne trăbueşte mai arzător decât pâinea cea de toate 
zilele. Căci noi cei-ce mai putem trage brazde în ogo- 

rul Domnului, o mai ducem, „cum-aşa“, de pe-o zi pe 
alta şi dacă tocmai nu ne curga cu găleata — ne mai 
picură totuşi câte-o fărmiţică — dar bătrânți nostri 
flămânzesc şi însătoşiază, — ei plâng şi — poate — 
îşi blestemă zilele bătrâneţelor. Nu, — nu se mai poate 
tolera aceasta Stare grozază, aceasta ruşine, acest păcat 
Trebuie să le construim on Cămin, şi aici să le dăm 
în folosință câte-o odăiță curăţică, aprovizionată modest, 
cu confortul strict necesar; trebuie să le îndulcim bă- 
trâneţele, şi alifel destul de amare, cu câte-o bucăţică 
suculentă, chiar dacă aceasta bucăţică ar trebui să o de= 
tragem dela gura noastră. 

Fraţilor! Să nu ne odihnim până nu-l vom vedea acest 
Cămin, acest ultim refugiu al scumpilor noştri „bătrâni“ 
— ridicat în Oradea sau la Beiuş, alături de Interna- 
tele noasfe diecezene. sâu afară la ţară, unde-va, întrun 
loc scutit de vânturi şi încunjarat de lizezi şi păduri, 
cu aerul bolzamat. Imbrăţişaii — vă rog — ideea şi'n 
adunările noastre din asta toamnă să o desbatem în 
toate amănuntele ei. Apoi să ne adunăm la un anumit 
lim şi [oc delegaţii cercurilor protopopeşti, pentru a 
Cădea de acord asupra proiectului ce trebuie luat în 
chestie — şi apoi pornim cu Dzeu înainte! 

Preotul veleran. 











Asociaţiunea preoților. 


- “Toate. breslele din lume se organizează şi asoci- 
ază după felul lor de a fi şi de a munci. Popoarele şi 
societăţile omeneşti numai prin asociaţiune şi prin or- 
ganizarea forţelor morale şi materiale se pot impune şi 
Susţinea. 

Vrăşmaşii noştri de veacuri anume se foloseau 
pe vremuri de principiul blestemat: „divide et impera!“ 
pentru că bine ştiau ei, că cu cât suntem mai divizați 
şi mai neorganizaţi, cu atât suntem mai slabi şi mai 
netrebnici spre înfăptuirea lucrurilor mari. 

Pe acele vremuri grele intelectualii şi preoții noştri, 
cunoscând primejiia ce-i ameninţa, s'au organizat şi au 
” format asoclaţiunea culturală „Astra“, care multă vreme 
a fost unicul far dătător de lumină şi cultură românească 
al Românilor de pretutindeni. In fond şi de fapt preoţii 
erau aceia, cari conduceau această înaltă. lnstituţiune 
culturală. Părintele Vasile Lucaciu — Leul dela Şişeşti — 
ca secretar şi Arhidiaconul părţilor sătmărene ca pre- 
şedinte, împreună cu alţi însufleţiţi preoţi şi intelectuali 
ai oraşelor şi comunelor sătmărene, porneau din comună 
în comună ca adevăraţi apostoli ai „Astrei“ sătmărene, 
răspândind, pe acele vremuri grele, idealismul înflăcărat 
şi însuflețirea demnă pentru idealul naţional. 

Și dacă atunci au ştiut oamenii să lucreze în feiul 
acesta, astăzi avem îndoita datorie de a munci pe toate 
terenele pentru înaintarea şi proSperarea poporului no- 
Stru românesc. 

E deci lucrii foarte firesc că preoții sătmăreni s'au 

gândit să formeze 0 „Asoclaţiune preoțească“ în care 
scop un număr de peste 50 de preoţi sătmăreni s'au 
adunat la'4 Septemvrie a. c. în sala festivă a primăriei 
oraşului Satu-Mare. Cu această ocaziune Adunarea ge- 
nerală a preoţilor sătmăreni în şedinţă extraordinară s'a 
organizat şi constituit, formând: „Asociațiunea preoți- 
lor români uniți din Eparhiile Oradea și Gherla a 
județelor Satu-Mare şi Maramureş“. 

Scopul acestei Asociaţiuni este întrunirea preoţilor 
pentru o mai mare intenzificare a activităţii preoţeşti pe te- 
ren moral şi cultural. Amăsurat timpului de astăzi, ni-se 
impune ca 0 necesitate tuturor preoţilor o mai intensă 
educaţiune morală a poporului, pe care războiul mon- 
dial l-a abătut dela principiile cu adevărat mântuitoare 
ale Siintei noastre Biserici. 

In cadrele acestei Asociaţiuni, preoții noştri se vor 
nizui a promova dragostea între fraţi şi, ca cei mai de- 
votaţi supuşi ai Arhiereilor noştri şi sub părinteasca 
Lor Ozrotire şi îndrumare, se vor strădui a fi totdeauna la 
înălţimea chemării preoţeşti pentru întărirea în credinţă 
şi legea strămoşească a credincioşilor noştri ! 

Această Asociaţiune va supraveghea, mai departe, 
ca în fiecare parohie să se înfiinţeze reuniuni pii petitru 
promovarea religiosităţii şi pietăţii în popor şi pentru 
înfrumusețarea bisericii. 

Asoclaţiunea noastră preoțească, având caracterul 
adevărat religios-moral, exclude cu totul potitiza, urmând 
noi întru toate unicul scop măreț: „Toate spre mai 
marea mărire a lui Dumnezeu 1!“ 

In fine cra chiar timpul suprem, ca preoțimea 
noastră să se organizeze Pentru o mai largă şi mai în- 
tensă activitate pastorală. — 

Să dea bunul Dumnezeu, ca acest început spre 
mai bine inauguiat de amintita Asociaţiune să prindă 
rădăcini şi să se desvoalte într'o activitate laborioasă 
pentru desvoltarea vieţii religioase în popor, pentru în- 
tărirea şi prosperarea Sfintei noastre Biserici, a neamu- 
lui întreg şi a:tot ce este bun şi plăcut lui D-zeu! 


loan Turdeanu 
paroh-secretarul Asociațiunei. 








On abonaţi cari sunt în restanță cu plata 
abonamentului sunt rugaţi să o achite. 


Delia Seminarul teologic. In 
personalul de conducere al Seminarului nostru teolo- 
gic s'au făcut următoarele schimbări: Părintele Proi 
Dr. L. Al. Tăutu, care până acuma a fost şi spiritua- 
lul clericilor, a fost. desărcinat de aceasta funcţiune 
grea şi cu multă răspundere în constiinţă pe care a 
îndeplinit-o până acum cu zelul şi stăruinţa-i cunos- 


“ cută, şi a fost numit de spiritual Păr. Dr. Gr, Stan; Păr. 


loan. Chiş, contabil la Administraţia fondurilor diece- 
zane, a fost numit vice-rector al Seminarului; iar pre- 
fect de studii în Sem. teoi. a fost numit Par, Dr. Tă- 
măian, în locui Păr. Dr. Gh. Nagy,j care a trecut de 
spiritual pentru elevii uniţi dela scale: secundare 


concentrați în- Seminar. 

Scrisori câtre plugari 


IV 


Plugari, întovărășiţi-vă în coo- 
perative agricole! 


- Fiecare om îşi are meseria lui; cănue cu 
putință să le facă unul pe toate. Aşa e şi cuo țară: 
fiecare îşi are gospodăria ei și felul ei de viaţă. 

Unele se ţin mai mult de agricultură, altele se 
ocupă mai mult cu fabricile. 

Şi aşă se ajulă şi se împlineşte una pe alta: 
țara agricolă vinde pâine țării cu fabrici, iar ţara cu 
fabrici vinde pluguri şi stămburi şi alte fabricate ţă- 
rilor agricole. 

Noi suntem o ţară agricolă. Nădejdea noastră 
este în grâu, în porumb, în orz, ovăz, legume, frucle, 
vin şi alte roade ale pământuluui; apoi în vite, lapte, 
brânzeturi, 

Trebuie să ne silim să producem şi pentru hrana 
celor ce trăiesc în 'țară şi pentru vânzare la străini, 
ca să avem cu ce să plătim târguielile la fabricele lor. 

Apoi ce facem, să faeem lucru bun ca să le 
placă şi să facem şi mult, ca să nu ne coste Scump ; 
că dacă ducem marfă proastă şi scumpă, n'o cum- 
-pără nimeni. 

„Trebuie să ne ţinem la pas cu ţările cari fac 
agricultură înaintată. 

Ce avem de făcut? 

Pe lângă munca înţeleaptă a fiecăruia, se cere 
să tinem cotul strâns, unul cu altul, întovărăşiţi în 
Cooperative Agricole. 

Pentru ce ? 

1. Ca să avem agricultură bună, se cere (între 
sliele) să avem unelte bune. 

Meseriaşul bun se cunoaşte după scula bună: 
:face treabă, iute şi bine. Numai cârpaciul umblă cu 
-scule proaste. Aşa e şi cu meseria pământului. Nu 
„poaie ţine piept plugul prost, plugului bun, şi coasa 
proastă, coasei tăioase, 

Ne trebuie: pluguri bune, .grape bune şi to- 
„asilel: tăvăluge, semănătoare, batoze, trioare, trac: 
toare şi câte altele, i 

Am fost de curând în Dobrogea și mam mirat 

că ţăranii n'au întors miriştele. M'am lămurit îndată: 

toți erau' ocupați cu treeratul, căci acolo se treeră 
-<u cai ca pe vremea lui Pasvante — lipsind bato- 
„zele. Câtă pierdere de vreme şi ce amestecătură de 
bucate! 

Cum o să ţie oamenii aceştia luptă cu plugarii 

din America, unde s'au făcut maşini care deodată: 
seceră, treeră, vântură şi lasă pe urmă paiele d'o- 
„parle, şi sacii cu grâu curat, legaţi şi câniăriţi gata, 
d'altă parte? 

lată o mare nevoie a agriculturii 
azi: unelfele şi maşinile agricole. 

2. O a doua mare nevoie esfe vânzarea. 

Marfa trebuie curăţită, înmagazinată, păstrată 
„până când se poale vinde cu prețul ei adevarat, asă 
cum îl fac pieţele mari europene. 

Dar. unde s'o păstrezi? lată nevoia magaziilor 
mări, cari în. alte ţări, depozitează, vântură, usucă şi 


noastre de 


“curăţă cerealele “fără să puie “omul mâna Anume cu 


maşinile), 


de: ]. Mihalache 


Ministrul Agriculturii, 


Şi ce te faci de bani, până când să se ridice 
preţul 2 Zice proverbul: „marfă bună — bani gala“. 

Aşă e, dar trebuie organizare. In alte părţi eând 
ai pus grâu la magazie, primeşti o țidulă (warantă) 
şi această țidulă merge la bancă drept bani. 

Ne silim să tacem şi noi la fel, acuma, prin 
Banca Centrală Cooperativă, care a şi închiriat ma- 
gaziile din gări îu acest scop. 

Voim să scăpăm comerţul de cereale, de sam: 
sarii cari vor să ia rodul muncii plugarulii pe 
deagata. 

Banca Naţională a pus 
Centrale toţi banii „de care va aveă nevoie pentru 
a-i da ca „avansuri“ (arvună), la plugarii ce doresc 
să-şi vândă roadele prin Bănciile populare 

Dar ca să se poată folosi, plugarii 
se organizeze în tovărăşie. 

3. Ţările înaintate în agricultură se silesc să nu 
trimilă pe piejele streine roadele lor, aşă cum ies din 
pământ, ci să le prelucreze, să le schimbe, sau -— 
cum zic ele să le indusirializeze; adică în loc de 
grâu — să vândă făină ca să deă de lucru şi mori: 
lor şi să oprească tărâţele în ţară pentru vite; apoi, 
în loc să trimeată vitele vii, să vândă numai carnea 
lor, ca să economisească transport şi hrană, piei, 
coarne, maje; şi tot astiel: în loc de lapte, brânză, 
unt; şi aşă mai departe. 

4. Plugarii trebuie să ţie rândurile strânse şi 
pentru altceva: să se lumineze unul pe altul, să 
cheme între ei oameni cari să-i înveţe; să se ajute 
să se apere. 


la dispoziţia Băncii 


trebuie să 


lată deci patru mari nevoi pe cari plugarii mici 
nu şi le poi împlini în parte, fiecare, despărțiți unul 
de altul. 

Caci ce poate face el singur, plugarul cu 2—3 
hectare ? 

Ce maşini agricole poate el folosi? 

Ge înmagazinare şi ce vânzare poate face el 
fără samsari ? 

Ce „industrializare“ poate face. el cu laplele 
lui dela o vacă, cu vita lui pe care o vinde? 

"Ce școală poate să-şi facă el de unul singur? 
Ce credif lesnicios poate găsi la banca negusto: 
rească ? | 

Mulţi su socotit, că acest lucru a fost cu pu: 
tință numai pentru marele agricultor. Şi de aceea au 
susţinut, că numai pe marea prapiletale se poate 
face agricultură înţeleaptă şi rodnică şi că îm- 
părţirea pământului aduce scoborirea producilal; 

Poate că aşă ar fi, dacă micul agricultor nu se 

„organizează“ şi nu se luminează. 

Dar leacul s'a găsit: întovărăşirea țăranilor: în 
cooperative agricole, cari aduc: şi bani şi unelte şi 
vânzare rânduită şi industrializare. 

In toate ţările unde micii plugari s'au organi: 
zat în cooperative, producţia micei proprietăţi a în. 
trecut pe a marei proprietăţi. Şi e firesc să fie așă. 
Căci cooperativele folosesc tot ceeace foloseşte ma- . 
rea proprietate (capital, mașini, vânzare, industrializare). 
iar pe deasupra: atâtea minţi (din ce în ce mai lumi- 
nale) lucrează cu iragere be inimă, fiecare pentru el 
— iar nu de mântuială ca pen!ru alţii, Şi se folosesc 

şi de tumina cărturarilor pricepuţi în ale agiiculturii, 

Trebuie nespărai să ajungen şi noi acolo. 

Deocamdată la noi se cunoaşte aproape numai 
un soi de lovărăşii agricole: Băncile Populare, cari 
dau bani cu împrumut. Şi folosul lor (măcar că n'au 
prea avut bani) e simţit: au aprovizionat populaţia 
cu hrană, cu sâmânţă, cu împrumuturi cu mai 
multe înlesniri decât au găsit proprietarii mai mari 
pentru moşiile lor. 

Şi curând, când Creditul Agricol va luă fiinţă 
folosul lor va fi şi mai simţit. 

Dar ele nu sunt deajuns. 

Trebuie să înființăm adevărate 
Agricole („de productie“), 

a) In satele de câmp ele vor aduce uneltele şi 
maşinile trebuincioase, cu sprijinul Statului, Came- 
relor Agricole şi Băncilor populare; instrumentele 
mărunte vor fi împărlile pe preţul de cost (luate d'a 
dreptul dela fabrici) la plugari, iar maşinile (trac- 
toare, batoze și altele) vor fi gospodărite de coope- 
rativă ; ă 
b) Vor arendă magazii pentru  depoziterea ce: 
realelor şi vor construi în gări şi porturi silozuri 
(adică magazii mari, cu ochiuri pentru fiecare fel de 
grâu şi cu încărcare şi curățire mecanică); vor 
alege şi curăţi cerealele ca să le aducă pe pieţele 
Europei, pe calităţi, cum le duc şi americanii. 

In satele de dealuri, vor organiză vănzarea 
fructelor şi a vinului, AX 

c) In satele de munie, se vor ocupa de creş- 
terea animalelor, lăptărie şi brânzeturi şi alte feluri 
de industrializări a produselor agricole. 

Danemarca şi Olanda sunt ţări de mici plugari 
şi vieaţa lor — toi aşa de industrializată ca a ţări- 
lor industriale cum sunt: Anglia, Germania; Franţe, 
— se ţine din industrializarea agriculturii, care mă- 
reşte preţul mărfurilor agricole şi dă de lucru şi ce- 
lui ce are pământ şi celui ce n'are — de trăiesc 
şi unul şi altul, tot aşa de bine. 

Toată vieaţa lor economică se ţese pe urzeala 
Cooperaţiei Agricole. 

Acolo trebuie să ajungem şi noi ca Danemarca 
şi Olanda. Şi drumul este: Cooperaţia Agricolă; 

d) Se vor ţine în legătură cu agronomii de me- 
serie, cu slujbaşii Ministerului de Domenii, cu Ca- 
merele Agricole, fermele, şcoalele de agricultură, etc. 

e) Mai târziu vor face prin bună înţelegere şi 
o rânduială în culturi, 

Statul este hotărit să ajute Cooperaţia Agricolă, 

Ministerul de Domenii împarte sămânță, îngră- 
şăminte şi unelte agricole de curățat sămânţe, cu 
preţ redus, prin Cooperative Agricole; iar în anul 
viitor va face-o pe scară întinsă, 

„Oficiul Naţional al Cooperaţiei“ stă gata cu 
“statute şi indemnuri, ori cărui sat, care doreşte şi 
consilierii agricoli au ordin să ajute imediat ce sa- 
tul „cere,  Piugari, întovărăşiţi-vă în  Cooperalive 
Agricole. 


V, 

“+ Plugari, îngrășaţi pământul! 

Vo plăcea, nu v'o plăcea, treaba d-voastră. — 
Dar eu în pace mam să vă las — când cu sfatul, când 
cu legea — până .n'om ajunge 'să ridicăm producţia agri- 
culturii noastre la înălţimea la Care au ajuns ţările 
înaintate, cu care trebuie :să luptăm pe marile pieţe de 
vânzare, :... E. 

Statul şi Ministerul Agriculturii fac tot ce trebuie, 
Rămâne să facă și plugarul iarăş tot ce trebuie, ca să 
Be împlinim unii Cu aiţii. 

Acum Statul a dat câteva milioane de lei ajutor 
Camerelor Agricole cari şi-au pus în gând să ajute pe 
plugarii ce vor să îngraşe pământul lor cu îngrășăminte - 
chimice, adică îngrăşăminte de fabrică. 

Astfel de îngrăşăminte ale pământului se între- 
buințează acoio unde îngrășămintele naturale (adică : 
ganoluli vitelor) nu mai ajung.. | 

Să dea Dumnezeu să le vedem şi ia inci întra- 
buinţate peste tot, adică să nu se mai ajungă gunoiul 
vitelor ! 
Că tare ne bătem joo de el astăzi! 

Şi nu ne dăm seama că în el — în acest guuoiu: 
— se află aur curat. 

Acelaş pământ al ţării, cu aceiaşi Plugari, cu ace- 
leaşi unelfe, cu aceleaşi ploi, ar produce cel puţin cu 
o treime mai mult, dacă lam îngrăşa lajtimp şi regulat. 

V'am Spus acelaş lucru despre sămânţa aleasă! 
Și tot aşa e cu unealta bună: plug, maşină. 

lată deosebirea între plugarul luminat şi plugarul - 
neluminat: un spor de o treime dela sămânță, alt spor 
la fel dela îngrăşăminte, altul dela unelte — v'a mai 
veni altul dela udatul. cu apă din rîuri sau din izvoare 
— şi producţia Țării se va îndoi, Azi se socoteşte pe 
900 kgr. grâu la hectar, mâine se va putea socoţi pe 
1.800 kgr.! i 

i tot aşa cu porumbul, orzul, îructele şi celelalte. . 
De altfel ţările înaintate socotesc pe 2.000, 2.200 kgr. 
la hectar şi chiar ma! mult. 

Vă daţi socoteala ce-ar însemna acest spor pentru 
Țară? O vieaţă nouă, o vieață de belşug şi pentru: 
plugari, dat şi pentru negustori, meseriaşi, fabricanți — 
cari ar avea şi ce vinde şi cui vinde. 

Statul face jertfe : a destinat peste 200 de mi ivane 
lei pentru ajutarea alegerii seminţei; acum vine cu alte: 
milioane pentru încurajarea întrebuințării îngrăşăminte- 
lor ; pentru anul viitor va tace comenzi de toate unel- 
tele şi maşinile trebuincioase agriculturii; şi ne batem. 
capul, cu inginerii de meserie, cum să întrebuințăm apa. 
din rîuri şi din pământ la udatul (irigație) câmpului. 

Dar fără ajutorul sufletului plugarului, fără fră- 
mântarea minţii lui şi fără truda vredniciei lui, nu ajun- 
gem la ţintă, orice legiuire am face şi oricât at cheltui» 


" Statul. 


Li * 


De aceea, n'am să vă las in pace... 
Şi acum Să viu la îngrăşăminte. SI 
Dacă ajutăm răşpândirea, „îngrăşămintelor chi- 
mice“, asta nu înseamnă că pun preţ mai mare pe ele- 
decât pe gunoiul vitelor, 

Nu am puteri destule să fac pe plugari să-l în- 
trebuinţeze cu lăcomie. Şi orice or vrea să zică, mă 
gândesc cum să-i silesc pe cei îndărădnici să nu-l mai 
arunce în foc, ori în apă, că ei nu se păgubesc numa* 
pe el, ci ţara pe care o lipsesc de un spor în avutul ei. 

Țările străine aduc cu vapoarele gunoiul de pasări 
de prin America şi-l vând cu kilogramul, ca pe pâine,. 
la plugarii lor. 

Căci pâinea pământului este "gunoiul. De unde: 
crezi că are Să crească grâul şi porumbul, bostanul şi: 
strugurele plin de zăhar? Suge şi el din vieaţa pă- 
mântului cum suge pruncul dela sânul maicii. lar dacă: 
maica nu se hrăneşte, ce vrei să sugă pruncul ? 

Şi toată hrana, tot mustul, toată pânea care.hră- 
neşte pământul, ca şi el la rându-i să poată hrăni hol-- 

dele, se cuprinde în acest gunoiu, pe cara d-ta, pluga- 
rule, îl arunci în foc ori apă! 

Un pumn să pui la cuibul de pepeni, ori de po- 
rumb (păpuşoi) — şi ai să vezi cum se Cunoaşte: 
creşte firul gros şi negru şi face rodul gras şi puternic 
— pe când alături, cel fără gunoiu se ofileşte galben 

- şi pipernicit. 

Sunt locuri destul de grase cari dau roade mulţu- 
mitoare şi fără îngrăşăminte. Dar sunt prea puține în 
Țară. Și — apoi şi — acolo nu trebuie risipit îngrăşă- 
mântul, căci e bun la grădinărie, ori se vinde în alte 
părţi. La noi, mai nu e feren, care să nu fie primi- 
tor de îngrășământ şi să nu dea spor la recoltă 
destul de mare, pentru a răsplăti osteneala şi chel: 
tuelile. | 

Gunoiul drege şi pământurile uşuare, nlsipoase şi 
pe cele grele, lutoase. 

Pe cele nisipoase le leagă mai bine, le răcoreşte, 
le ţine umezeală; iar pe cele lutoase sau argiloase le 
face din reci mai calde, din tari mai afânate şi din îm- 
bâcsite mai aerisite. 

Pentru ca gunoiul să-şi dea toată puterea, se cere 
să fie potrivit după felul pământului şi felul plantei. 

Pământurile uşoare, adică cele nisipoase, chişeioase 
şi văroase se gunoiesc mai des, la 2—3 ani, dir câte 

mai puţin: 30—40 căruțe la ha. Pământurile grele sau 
argiloase se gunoesc mai rar, cam la 4—5 ani, dar mai 
bogat: 50—100 care la hectar. 

Apoi unele plante, ca: porumbul, sfecla de vite, 
borceagul, meiul şi altele suferă bălegarul mai în fire 
“(mai păios, pe jumătate putred); iar altele cum sunt: 
cartofii, sfecla de zahăr, tutunul, cânepa, cer bălegarul 
bine putrezit. 

Gunoiul nu trebuie însă pus nici când e prea 
proaspăt, adică neîntrat în putrezire, nici când e prea 
trecut, (că-şi pierde puterea). 

Sunt şi plante cari nu sufăr gunoirea proaspătă: 
„grânele, mazărea, trifoiul, cicoarea; lor le prieşte în al 

„ doilea sau în al treilea an după gunoire. 

E bine să căraţi gunoiul când nu prea e de lucru: 
„” toamna, după terminatul semănăturilor, sau iarna pe 

„zăpadă, i 

Gunolul de grajd este o curată bogăţie la casa 

plugarului. Cei cari îi pricep preţul îl strâng până şi 
depe drumuri ! Dar din această bogăţie se pierde mult, 
dacă gunoiul nu este aşezat Cu îngrijire pe o arie, bine 
„ bătătorită. Bine este să nu se piardă mustul gunoinlui. 
Gospodarul bun aşează un butoi alături de gră- 
- madă, aşa Ca să se poată face scurgerea mustului, 
“ întPânsul, Are multă hrană pentru plante şi e bun mai 
„ales pentru Ilvezile de nutreţuri, amestecat cu apă, ca 
să nu le ardă. 

Desigur o să râdeţi — dacă vă spun că în ţările 
înaintate plugarii plătesc scump, chiar necurăţeniile din 
latrine (adică privăţi — să fie cu iertăciune), căci ser- 
- vesc ca îngrăşământ foarte puternic, amestecat cu var, 
să-i ia mirosul nesuferit. 

lar în Germania, grădinarii din apropierea oraşe- 
lor plătesc scump apa sare curăță caânalurile şi pe cari 
inginerii o abat să le ude şi să le îngraşe pământul. 

Se mai întrebuințează apoi aşa numitele îngrășă- 
„minte verzi. 

Ingrășămintele verzi nu prea sunt cunoscute la 
„noi. Totuşi, au foloasele lor: după ce ai cules prima 
„recoltă (de grâu, de orz şi altele) se seamănă imazăre 
«sau lupin, trifoi, etc. | 

Cânu e aproape să înflorească, se ară şi se în- 

groapă sub brazdă. Cu chipul aeesta pământul S*a ţinut 
umbrit şi reavăn, buruienele au fost înăbuşite, iar pu- 
trezirea verziturii îngraşe pământul. 

Pentru îngrăşămintele verzi se aleg anume plante 
cari nu sărăcesc pământul, ci din contră îi mai adaugă 
ceva: un fel de hrană sorbită din aer, şi care se chiamă 
azot. — Astfel de plante sunt Cele cari fac floarea ca 
fluturele: mazărea, lupinul, tritoiul, luţerna. Trifolul şi 
luţerna se îngroapă în anul din urmă când se răresc, 

Rădăcina acestor plante cuprinde nişte bubuliţe 
sau umflături: aci s'a adunat un îngrăşământ numit 
azot, pe care astfel de plante îl sorb din aer gata. 

Și acum “să venim şi la îngrășămintele chimice, 
pe cari le încurajează Ministerul de Agricultură. — la 
Vechiul Regat nu se prea obişnuesc — mal mult în. 
Banat şi Ardeal — unde şi plugăria este mai înaintată, 
— Li se mai zice: îngrășăminte artificiale sau mai pe 
româneşte : gunoi de fabrică. 

Ceuuşa, ca să începem cu €a, cuprinde un fel de 
săruri, cari topite în apă, sunt supte de rădăcină şi 
purtate în trupul plantei Ca să-l crească, să-l intărească, 
să-i sporească rodul. 

Sunt multe feluri de săruri în cenuşe: calce (var), 
potosă (leşie), fosfor, fier, pucioasă şi altele. — Fie- 
care din acestea întră în hrana plantei, dar mai ales 
calcea (sau var), fosforul, potasa şi azotul. 

Din nenorocire tocmai acestea se găsesc în pă- 
mânt îu porţii mai mici (fier şi pucioasă se găsesc în 
prat mărunt). Trebuie cercetat care din ele lipsește, ca 
să dăm ce trebuie, 

Gunoiul de grajd le cuprinde pe toate. — De 
aceea, tot el săracul, rămâne mai bun. — Dar când nu 
s= ajunge, luăm gunoi de fabrică, adică — îngrășă- 
minte chimice, — Acestea nu le cuptind pe toate. — 
Da aceea nu e bine să-le cumperi cu ochii închişi. — 
Trebuie întâiu Cercetat pământul ; aceasta se chiamă : 
analiza pământului şi no pot îace decât agronomii şi 
plugarii învățați. După ce se cunoaşte ce anume lip- 
seşte pământuiui, atunci se caută fabrica şi îngrăşă- 
mântul chimic, care se potriveşte. 

Afară de cenuşe sunt şi alte multe îngrăşăminte 
chimice, i 

1. Când lipseşte azotul, se întrebuințează: a) 
Cianamida de calciu, care se fabrică la Dicio-Sân-Mar- 
tin, se pune cam 150 kgr. la hectar (2 săptămâni îna- 
inte de semănat); b) Silitra sau salpetru, cam 100—150 
kgr. la ha (primăvara); c) Sau sulfat de amonia (ră- 
măşiţe dela gazul de luminat oraşele); se pune toamna 
pe pământuri mai uşoare, 80—100 kgr. la ha. 

2. Dacă din pământ lipseşte azotul şi fosforul, 
se îngraşe, cu: făină de came — mai ales toamna. 

3. Dacă lipseşte fosforul, cumperi: 4): Suprafo- 
sfate, cari se fabrică la Mărăşeşti şi Baia-Mare (300— 
400 kgr. la ha, mai ales primăvara); b) Sau zgura lui 
Thomas (rămăşiţe dela fabricaţia fierului: 600—800 
kgr. la ha pe pământuri mai uşoare). 

4, Ca îngrăşăminte cu potasă — afară de ce- 
nuşe — se întrebuințează nişte săruri scoase din ocne 
în Germania, 

% Ra * 

Şi acum, frate plugar, odihneşte-ţi niţel limba, că 
s'o îi sucit în gură. cu astfel de cuvinte .neobişnuite. 

ă Dar iă pune-ţi din nou mintea-la lutru: D-tale . 
ţi se pare astea -bazaconii! d Lo 

E! bine, cu bazaconiile astea ne bate americânui, 
care ne trimite d'acolo de la: e!, aiei în ţara noastră, 
grâul lui mai “ieftin ca grâul nostru, măcar că se încarcă 

la cheltueli cu transport, de peste 9 mări şi O țări. 

Flindcă ele sunt doftoria pământului, şi . acolo 
plugarul e un fel de doftor al pământului:. îl încearcă, 
îl cercetează, vede ce-i lipseşte; „Şi. ce-i - trebuie, aceia 
îl dă; a ajuns să-i comande pământului: „Fă-mi marfa 
cutare, că ce-ţi lipseşte îţi dau eu“! 

Incheind, zic: Plugari luminaţi, întrebuințaţi îngră- 
șăminte Chimice, dacă nu mai vă ajing îngrăşăminte le 
dela animale. — Dar înainte de a le întrebuinţă, ana- 
lizați pământul pria Camerele Agricole, să vedeţi ce-i 
lipseşte, ca numai aceea să-i daţi. 

Plugari cari aţi mai întârziat, grăbiţi pasul, între- 
buințând gunoiul până la ultimul pic. Gunoiul este 'aur, 
care vă îmbogăţeşte şi pe voi şi îmbogățește şi "Ţara. 

Dr. C. Nesselrode: Dreptul penal al 
minorilor. „Manual în legătură cu ocrotirea şi modul de 
salvare al copiilor părăsiţi, neglijaţi și al minorilor delicvenţi 
cu activitatea instituțiunilor de binefacere şi a d-lor preoți, în- 
vâţători, profesori, advocaţi, medici, primpretori, primari, notari 
şi-a tuturor colaboratorilor ca organe benevole ale instanţelor 
judecătoreşti.“ Tip. şi Lit. Românească. Oradea 1929. Este o 
carte folositoare nu numai pentru specialiști, ci şi pentru fiecare 
intelectual, ca să știe cum să-şi împlinească a datorie crești- 
nească şi pe cale legală în lupta pentru însănătoşirea morală a 
societăţii. Cartea se prezintă în bune condițiuni tehnice ; păcat, 
însă, că limba ar trebui să lie mai cizelată puțin. Apoi unele 
greşeli îndreptate, așa : Mitropolitul Blajului nu e: Dr. [. Suciu 
ci: Dr. Vasile Suciu (p. 328), Episcoul Lugojului nu e: Dr. 1. 
Nicolescu, ci: Dr. Alexandru Nicolescu (p. 329) s. a. 

Preţul : 150 Lei, 


Români şi Ortodocsşi, de vorbă cu fraţii mei 
de acelaș neam, de: Ana Jurgea-Negrileşti, Biblioteca „Presa 
Bună“ No. 7. Seria religioasă. lași 1929. — Preţul Lei 12. — 
O broşură de care s'a îngrozit amar „Noua Revistă Bisericească“ 
din. București, citind în ea primejdioasa declaraţie de războiu a 
catolicismului din România în contra ortodoxiei, „Ne lovește — 
zice N. R. B. — acolo unde suntem slabi, în roadele constțiini 
jei noastre religioase“, 

Dr Grigorie Gh. Comşa. Episcopul Aradului: 
Lucrarea diavolească a Advenliştilor, Bibl. Crestinului Ortodox. 
No. 60. — Preţul broșurei Lei 5 — plus 12 Lei pt. francatura 











recomandată. Se poate. comanda dela Librăria Diecezeană din, 

Fabricarea clopotelor | 

din cea mai bună calitate, execută 
repede, prompt și cu garanţie de 
lungă durată. La cerere trimite pro- 
specte detailate. Fabrică de clopote, 
ventile, pumpe şi totfelul de turnă- 

torii de metal. E 


UZINELE METALURGICE S.A. 


TIMISOARA, LV. STR. ANDREI MURESANU 3. 
Telefon 23.42 Telefon 23-42 

Anul V, No. 19: 


 ' Orientalia Christiana. Vol. XV-—2. No. 53 
lunie—lulie 1929. G. Robinson M, A.: History and Cartulary of 
the Greec Monastery of St. Elias and St. Apaslosli of Car- 
bone, — ]]. 4, Cartulary. 

Vol. XV—3. Ns. 54. Ag 1929, ], “Sua Ss, fa Die 
Hierarchien der getrenten Orlhodoxie in Sowjetrussland, II. ihre 
kanonischen Grundlagen. 

Vol. XVI—1, No. 55, Sept.— 
cumenta et libri, 

- Ir€enikon. î. VI. No, 3, fină 1929. cu următorul 
cuprins : 

1. Dom. Lambert Beauduin : La liturgie et la s€paration. 
des Eglises; 

2, Dom Theodore Belpaire : Lettres du Mont-Athos (suile); 

3. Dom Franca de Wyels: Le Concile de Valican et 
'union ; 

4 D.P, dis Le Baptâme dans le Rit Bizaniin, 

Chronique ; Revue des Revues ; Bibliographie. 


Oct, 1929, De Oriente: Do- 


POȘTA REDACŢIEI 


Preotul veteran. S'a publicat în forma aceasta din anu- 
mite conzideraţii. Apelul dela sfârșit l-am crezut prea anticipat 
Chestiunea merită să fie discutată temeinic în sinoadele proto- 
popeşii, și când se va prezinta în forma concretă de proect, 
atunci se va potrivi apelul, Mai scrteţi-ne căci aveţi darul, 

HONIG FRIDERIC 


ARAD, STRADA BARIȚIU 10—241. 











Fondată 
la anul 1840. 


Cea mai veche şi mai 
mare turnătorie de clo- 
pote din România. 

La comandă fabric 
clopote de orice mărime 
din cel mai curat bronz a __ 
pentru clopote pe lângă & 
garanţă mare şi cu pre- 
fixarea precisă a tonuri: 
lor. Învenţie proprie li- 
cenţiată. 

Rechizite şi scaune de 
fer pentru clopote. Mo: 
toare electrice pentru clo- 
potii. — Condiţiuni avan- 
iajoase de plată. 

Execută orice lucrări 
d din aceasta branşă 

